b'\n_START_ARTICLE_\nJo\xc5\xbee Boldan\n_START_SECTION_\n\xc5\xbdivljenje in delo\n_START_PARAGRAPH_\nIzu\xc4\x8dil se je za mesarja. Po kapitulaciji Kraljevine Jugoslavije se je zaposlil v ko\xc4\x8devskem premogovniku, kjer se je povezal z narodnoosvobodilnim gibanjem. \xc4\x8clan Komunisti\xc4\x8dne partije Slovenije je postal 1942. Po aretaciji in pobegu je 4. aprila 1942 vstopil v NOV in POS  in se vklju\xc4\x8dil v Zapadnodolenjski odred, v katerem se je odlikoval kot mitraljezec. Junija 1942 je \xc5\xa1el v Proletarski bataljon Toneta Tom\xc5\xa1i\xc4\x8da, julija pa v Tom\xc5\xa1i\xc4\x8devo brigado. Kot pripadnik Tom\xc5\xa1i\xc4\x8deve brigade je bil eden izmed odposlancev, ki so se udele\xc5\xbeili Zbora odposlancev slovenskega naroda v Ko\xc4\x8devju. Nato je postal komandant bataljona, od\xc5\xa1el s 14. divizijo na \xc5\xa0tajersko, junija 1944 pa postal komandant  _NEWLINE_\xc5\xa0ercerjeve brigade. Ve\xc4\x8dkrat je bil ranjen; po okrevanu je od\xc5\xa1el v Beograd v gardno enoto. Kon\xc4\x8dal je artilerijsko \xc5\xa1olo v Zagrebu in Vojno \xc5\xa1olo JLA. V Jugoslovanski ljudski armadi je dosegel \xc4\x8din polkovnika. O njegovem \xc5\xbeivljenju v gardni enoti je iz\xc5\xa1el zapis.'